Fairlight

Fairlight (FLT) adalah sebuah group warez dan demo yang awalnya terlibat dalam Commodore demoscene, dan didalam bidang cetak rompak yang dengan haramnya mengedarkan permainan video secara percuma, sejak dari 1987. Di samping C64, Fairlight juga telah berpindah ke arah Amiga, Super Nintendo dan kemudiannya PC. Fairlight telah diasaskan pada 1987 oleh Strider dan Black Shadow, kedua-duanya bekas ahli kepada West Coast Crackers (WCC). Fairlight asalnya adalah sebuah kumpulan Sweden, kemudiannya menjadi sebuah kumpulan antarabangsa. Nama kumpulan ini diambil sempena Fairlight CMI pensintesis yang diambil apabila Strider terlihat penyanyi Jean Michel Jarre menggunakannya di dalam sebahagian rakaman muziknya.

Permulaan 
Fairlight dikenali dengan kehebatan mereka iaitu mengeluarkan bahan cetak rompak dengan tempoh masa yang sangat pantas. Rahsianya ialah Strider sebenarnya bekerja di sebuah gerai komputer yang mana dia mendapat akses kepada permainan video terbaru. Dia kemudiannya merasuah pengendali keretapi untuk menghantar permainan video tersebut daripada Malmö ke Ronneby yang mana Gollum membuang kandungan hak cipta dari permainan video tersebut dan kemudian menghantar kembali kepada Strider menggunakan cara yang sama. Itulah sebab mengapa Fairlight boleh mengeluarkan permainan video lebih awal dari kumpulan lain.

Operasi Fastlink
Beberapa ahli berpangkat tinggi di dalam kumpulan itu telah ditangkap pada 21 Apri, 2004, 8 bulan setelah kumpulan itu telah kembali daripada "persaraan" yang bermula pada Jun 9, 2003 dan berakhir pada Ogos 30, yang mana di dalam FBI menggelarkan operasi itu sebagai operasi Fastlink.

Anggota polis dari 11 negara telah terlibat di dalam operasi ini, mereka menahan sekurang-kurangnya 120 orang dan merampas lebih dari 200 komputer (termasuk 30 server). Satu server daripada serbuan dari pihak U.S. mengandungi 65,000 bahan cetak rompak yang secara haram menyimpan barang-barang kumpulan mereka di dalam itu. 

Operasi ini telah diselaraskan oleh FBI, British (National Hi-Tech Crime Unit), Jerman (Bundeskriminalamt) dan juga (Business Software Alliance), yang mengambil tempat di 27 negeri di U.S.. Di UK, tujuh komputer telah dirampas dan tiga penahanan telah dilakukan di Belfast, Manchester dan juga Sheffield. Di Singapura, tiga orang (umur diantara 22, 30 & 34)  telah ditahan. Di Belanda, dua server milik pelajar dari 2 universiti telah disiasat oleh pihak polis. Penahanan dan serbuan lain telah diadakan di Belgium, Denmark, France, Jerman, Hungary, Israel, and Sweden yang jumlah keseluruhannya ialah 11 negara.

Menurut khabar angin, serbuan itu berlaku hanya sebelum kumpulan cetak rompak akan mengeluarkan permainan Hitman: Contract. Permainan ini dikeluarkan oleh kumpulan-kumpulan lain (iNSOMNiA, untuk Xbox dan PS2, dan Razor 1911, untuk PCs) hanya beberapa hari selepas itu.

Antara serbuan cetak rompak yang dikaitkan dengan Fastlink adalah Operasi Buccaneer yang menyasarkan kumpulan DrinkOrDie (diantara lain) pada Disember 2001.

Bermula pada Oktober 2006, Divisi ISO FAIRLIGHT telah mula mengeluarkan kandungan cetak rompak mereka semula.

Anugerah dan pengeluaran demo
Bahagian Divisi Demo dari kumpulan FAIRLIGHT telah banyak menerima anugerah sepanjang kerjaya mereka, yang disenaraikan di bawah.

Rujukan

Pautan Luar
 The World of Fairlight (official website)
 Fairlight demos and cracktros, including Come Clean, indexed by Pouet
 "Operation Fastlink" press release published by the United States Department of Justice
 Fairlights' CSDb entry
 Fairlight PC file and information repository on Defacto2 
 San Diego GOP chairman co-founded international piracy ring , a blog post from The Raw Story.